# Яковлев Борис Григорьевич

Яковлев Борис Григорьевич (21 октябрь 1931 йыл — 17 март 2011 йыл) — СССР һәм Рәсәй әҙәбиәт белгесе, әҙәби тәнҡитсе, журналист, яҙыусы һәм публицист. Филология фәндәре кандидаты, профессор. Рәсәй Федерацияһының атҡаҙанған мәҙәниәт хеҙмәткәре.

# Яковлев Борис Григорьевич
## Биографияһы

Борис Григорьевич Яковлев 1931 йылдың 21 октябрендә Башҡорт АССР-ының Ҡариҙел районының Урғыш ауылында тыуған.
Асҡын урта мәктәбен тамамлай.
Хәрби хеҙмәтте СССР-ҙың Хәрби-Диңгеҙ флотында матрос-минёр сифатында үтә, ә 1955 йылда Киев юғары хәрби-диңгеҙ сәйәси училищеһын тамамлағандан һуң, карап хеҙмәте лейтенанты һәм сәйәси хеҙмәткәр — «Степенный» эскадра миноносецы комсомол бюроһы секретары була. Шулай уҡ «Михаил Кутузов» крейсерында мичман һәм пропагандасы стажер була. 1957 йылда һаулыҡ торошо буйынса запасҡа сығарыла..
Ростов «Комсомолец» йәштәр гәзите мөхәррире булып эшләй.
Ростов дәүләт университетының тарих-филология факультетын бик яҡшы билдәләргә тамамлай.
1963 йылда КПСС Үҙәк Комитеты ҡарамағындағы ижтимағи фәндәр академияһының аспирантураһына уҡырға инә. Уны 1966 йылда әҙәбиәт, сәнғәт һәм журналистика кафедраһы буйынса тамамлай. Шунда уҡ С. М. Петровтың ғилми етәкселеге аҫтында «Люди науки в современной советской художественной прозе» темаһы буйынса «филология фәндәре кандидаты» ғилми дәрәжәһенә диссертация яҡлай.
Төрлө йылдарҙа комсомол һәм партия эшендә: КПСС Үҙәк Комитетының пропаганда бүлегендә гәзит секторы инструкторы була.
Артабан «Журналист» һәм «Литературное обозрение» журналдарының баш мөхәррир урынбаҫары, «Высшее образование в России» фәнни-педагогик журналының баш мөхәррире булып эшләй. «Журналисты ХХ века» альманахын төҙөүсе.
СССР Журналистар союзы идараһының беренсе секретары, Рәсәй Журналистар союзы ағзаһы һәм Рәсәй Яҙыусылар союзы ағзаһы.
1971 йылда Мәскәү дәүләт университетының журналистика факультеты деканы тәҡдимен ҡабул итеп уҡытыусы булып эшләй. Биш йыл дауамында Мәскәү церебраль системаһы боҙолған инвалид балалар институтында (Мәскәү дәүләт социаль-гуманитар институты) эшләй. Шулай уҡ СССР-ҙың телевидение һәм радиотапшырыуҙар буйынса Дәүләт комитетының радиотапшырыуҙар һәм телевидение хеҙмәткәрҙәренең квалификацияһын күтәреү Бөтә Союз институтында тележурналистика кафедраһы мөдире, матбуғат хеҙмәткәрҙәренең квалификацияһын күтәреү Бөтә Союз институтында журналистика оҫталығы кафедраһы мөдире, йыл ярым М. А. Шолохов исемендәге Мәскәү дәүләт педагогия университетында һәм Мәскәү социаль-гуманитар институтында журналистика профессоры булып эшләй.
Ете китап, шулай уҡ йөҙәрләгән мәҡәләләр, очерктар һәм эсселар авторы.

# Яковлев Борис Григорьевич
## Ғаиләһе

* Беренсе ҡатыны — Галина Петрочук
** Өлкән ҡыҙы — Ирина, медицина фәндәре кандидаты, Киевта фармацевтика фирмаһы менеджеры.
*** Ейәнсәре — Ольга, Мәскәү дәүләт университетының журналистика факультетын тамамлай, "Беренсе канал"дың спорт журналисы
* Икенсе ҡатыны — Ида Борисовна Яковлева.
** Кесе ҡыҙы — Анастасия

# Яковлев Борис Григорьевич
## Маҡтаулы исемдәре һәм башҡа бүләктәре

* Почёт ордены
* Рәсәй Федерацияһының атҡаҙанған мәҙәниәт хеҙмәткәре
* Мәскәү журналистарының «Алтын ҡәләм» премияһы лауреаты
* Рәсәй журналистар союзының «Фән һәм мәғариф мәсьәләләре буйынса баҫмалар» номинацияһында махсус дипломы (2003)

# Яковлев Борис Григорьевич
## Әҫәрҙәре
### Китаптары

* Яковлев Б. Г. Союз формул и метафор. — М.: Молодая гвардия, 1975. — 157 с.
* Яковлев Б. Г. Литература в эпоху НТР. — М.: "Знание" РСФСР, 1979. — 40 с. — (В помощь лектору / О-во "Знание" РСФСР, Науч.-метод. совет по пропаганде лит. и искусства).
* Яковлев Б. Г. Во имя человека. — М.: "Знание" РСФСР, 1981. — 38 с.
* Яковлев Б. Г. Библиографическая работа в прессе : Учеб.-метод. пособие для студентов фак. журналистики гос. ун-тов. — М.: Изд-во МГУ, 1984. — 55 с.
* Яковлев Б. Г. Испытание правдой : (Советская литература в борьбе за психологическую перестройку масс, нравственное здоровье народа). — М.: "Знание" РСФСР, 1987. — 38 с. — (В помощь лектору. О-во "Знание" РСФСР, Секция пропаганды худож. культуры).
* Яковлев Б. Г. Записки счастливого неудачника. — М.: Новый ключ, 2011. — 256 с. — ISBN 978-5-7082-0337-3.
* Яковлев Б. Г. Журналистское моё счастье / ред.-сост. Ида Яковлева, Валерий Лысенко. — М.: Астрея-центр, 2015. — 479 с. — 200 экз. — ISBN 978-5-903311-14-9.

# Яковлев Борис Григорьевич
## Әҫәрҙәре
### Мәҡәләләре

* Яковлев Б. Г. Под знаком партийности, в союзе с наукой // Вестник МГУ. Сер. «Журналистика»
* Яковлев Б. Г. Наш современник Гоголь (к 200-летию со дня рождения) // Высшее образование в России. 2009. № 3. С 160—165.